16 Fa badumedi ka rona ba re swabisa kana ba re direla diphoso ka tsela nngwe ka ntlha ya go sa itekanela, a le rona ga re a tshwanela go ba tlhomogela pelo jalo le go ba itshwarela jaaka Jesu? Petere o ne a kgothatsa badumedi ka ene jaana: “Nnang le mogopolo o o tshwanang lotlhe, lo bontshe go utlwela ba bangwe botlhoko, lo na le lorato lwa bokaulengwe, lo le pelotlhomogi ka bonolo, lo le boikokobetso mo mogopolong, lo sa duele go utlwisiwa botlhoko ka go utlwisa botlhoko kgotsa go gobololwa ka go gobolola, mme go na le moo, lo segofatse.” (1 Petere 3:8, 9) Go tweng fa mongwe a sa re tshware ka tsela e Jesu a neng a ka bo a re tshwere ka yone, a gana go nna pelotlhomogi kana go re itshwarela? Tota le mo maemong a a ntseng jalo re patelesega go leka go etsa Jesu le go itshwara ka tsela e a ka bong a itshwere ka yone.—1 Johane 3:16.